recursal/SuperWikiNEXT-32B huggingface dataset:
Harri Saukkomaa heinäkuussa 2013.
**Harri Saukkomaa** (s. 7. syyskuuta 1957 Keuruu) on suomalainen toimittaja ja viestintäyrittäjä. Hän on tehnyt erilaisia media-alan töitä ja toiminut muun muassa toimittajana, tuottajana ja erilaisissa johtotehtävissä.

Saukkomaa aloitti toimittajanuransa *Keskisuomalainen*-lehdessä. Vuosina 1977–1979 hän toimi *Jyväskylän Ylioppilaslehden* päätoimittajana ja vuosina 1982–1983 *Ylioppilaslehden* päätoimittajana. Toimittajanura jatkui *Helsingin Sanomissa*, *Suomen Kuvalehdessä* ja tuottajana TV2:ssa. Vuonna 2000 Saukkomaa aloitti Yhtyneiden Kuvalehtien julkaisujohtajana. Myöhemmin hän toimi myös sisältöjohtajana. Nykyään hän toimii konsulttina omistamassaan Tekir Oy:ssä. Saukkomaa oli yksi vuosina 2000–2014 toimineen tv-tuotantoyhtiö Susamuru Oy:n perustajista ja omistajista.

Vuonna 1990 Saukkomaalle myönnettiin tiedonjulkistamisen valtionpalkinto ja vuonna 1991 hän sai Suomen Kuvalehden journalistipalkinnon.

Saukkomaa on julkaissut kirjoja Pentti Kourista, Jorma Ollilasta ja lyhytikäiseksi jääneestä Suomen Säästöpankista. 

Saukkomaan nimi oli esillä vuonna 2004 kun Yleisradiolle haettiin toimitusjohtajaa. Silloin tehtävään valittiin lopulta Mikael Jungner. 

Poliittiselta kannaltaan Saukkomaa ilmoittaa olevansa sitoutumaton. Nuoruudessaan hän oli aktiivinen keskustanuorissa.

Kirjat
------

* *Jaakko Lassila, paljon haltija*. Helsinki: Kirjayhtymä, 1985. ISBN 951-262-794-9.
* *Kuka tarvitsi Pentti Kouria? Kertomus vallasta, rahasta ja pankin moraalista*. Helsinki: Otava, 1991. ISBN 951-1-11591-X.
* *Paha pankki. Kertomus Suomen säästöpankin lyhyestä elämästä ja nopeasta kuolemasta ja petoksesta*. Helsinki: Otava, 1994. ISBN 951-113-074-9.
* & Ollila, Jorma: *Mahdoton menestys. Kasvun paikkana Nokia*. Helsinki: Otava, 2013. ISBN 978-951-1-18117-0.

Lähteet
-------

1. 1 2 3  Mahlamäki-Kaistinen, Riikka: Syntymäpäivä – Huhkoperältä huipulle.  *Keskisuomalainen*, 6.9.2017, s. 28–29.
2. ↑  Malinen, Markku: Susamuru palaa suomalaisomistukseen *Yle Uutiset*.  31.5.2013. Viitattu 29.3.2024.
3. ↑  Jauhiainen, Ilkka: Saukkomaa: Olen käytettävissä *Markkinointi&Mainonta*.  29.9.2004. Viitattu 1.6.2010. [vanhentunut linkki]
4. ↑  Lappalainen, Tuomo: Ajoituksen mestari.  *Suomen Kuvalehti*, 1999, nro 46. Artikkelin verkkoversio. Viitattu 1.6.2010.

Aiheesta muualla
----------------

* Jauhiainen, Ilkka: Saukkomaa lähtee Kuvalehdistä *Markkinointi&Mainonta*.  20.10.2006.  Arkistoitu 10.7.2009. Viitattu 21.3.2010.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |
Uuden-Seelannin vaatima alue kartalla
**Rossinmaa** on Uuden-Seelannin vaatima alue Antarktikselta (ja muutamilta saarilta Eteläisessä jäämeressä). Se on määritelty sektoriksi, jonka kärkipisteenä on Etelänapa, sivurajoina 160. itäinen pituuspiiri ja 150. läntinen pituuspiiri, pohjoisessa aluetta rajoittaa 60. eteläinen leveyspiiri. Alue sai nimensä James Clark Rossilta, joka löysi Rossinmeren.

Alueen pinta-ala on 450 000 km². Vertailun vuoksi mainittakoon, että Suomen pinta-ala on 337 030 km².

Britannia otti alusmaakseen territorion vuonna 1923 ja antoi sen hallinnon Uuden-Seelannin tehtäväksi. Venäjä tai Yhdysvallat eivät tunnustaneet näitä vaatimuksia, ja kiista on yhä ratkaisematta (kuten kaikki muutkin vaatimukset Antarktiksesta) huolimatta Antarktiksen sopimuksesta. Uusiseelantilaiset ovat tottuneet ajattelemaan, että territorio kuuluu sisäisenä osana Uuteen-Seelantiin.

Uuden-Seelannin aluevaatimukset sisältävät osia Victorianmaasta, ja suurimman osan Rossin jäälautasta. Tutkimusasemat Scottin tukikohta (Uusi-Seelanti) ja McMurdon asema (Yhdysvallat) ovat nykyisin ainoita pysyvästi asuttuja paikkoja alueella, ellei mukaan lasketa Amundsenin-Scottin etelänapa-asemaa. Alueella on myös yksi lumikiitorata, Williamsin kenttä, ja riippuen vuodenajasta, kaksi jääkiitorataa. Tämä mahdollistaa pyörillä tai suksilla varustettujen koneiden laskeutumisen vuoden ympäri.

Rossinsaari, Ballenynsaaret ja pieni Scottinsaari ovat osa vaatimuksia, kuten myös jään peittämä Rooseveltinsaari. Uudella-Seelannilla oli kesätukikohta Kuivan laakson alueella, nimeltään Vandan asema vuosina 1969–1995.

Greenpeace ylläpiti vuosina 1987–1992 omaa Antarktiksen asemaa Uuden-Seelannin vaatimalla alueella, Rossin saarella. Se oli nimeltään Maailman puistotukikohta. Koska se ei ollut valtiollinen tukikohta, kaikkien Antarktiksen sopimuksen allekirjoittaneiden maiden virallinen politiikka oli olla antamatta mitään tukea tai apua sille.

Lähteet
-------

1. ↑  Kerkko Hakulinen ja Sirkka Paikkala: Rossinmaa *Kotimaisten kielten keskuksen verkkojulkaisuja 58*. Kotimaisten kielten keskus. Viitattu 17.10.2020.
2. ↑  Ross Dependency Commonwealth secretariat


|  |  |  |  |
| --- | --- | --- | --- |
| 

| * n
* k
* m
Etelämantereen aluevaatimukset |
| --- |
|  |
| 
* Argentiina
* Australia
* Chile
* Iso-Britannia
* Norja
* Ranska
* Uusi-Seelanti

 |

 |
Pellegrino Rossi
Rossin murhaa esittävä piirros vuodelta 1859.
**Pellegrino Luigi Odoardo Rossi** (13. heinäkuuta 1787 Carrara – 15. marraskuuta 1848 Rooma) oli italialainen oikeusoppinut ja poliitikko, joka osallistui politiikkaan Sveitsissä, Ranskassa ja vallankumousvuonna 1848 lyhyen aikaa Kirkkovaltiossa.

Rossi toimi vuodesta 1812 rikosoikeuden professorina Bolognan yliopistossa. Tuettuaan Joachim Murat’ta ja ranskalaisia hän joutui vuonna 1815 pakenemaan Geneveen, jossa hän sai 1819 professorin viran ja toimi kantonin neuvoston jäsenenä. Vuonna 1832 hän esitti Sveitsin liittokokoukselle eli tagsatzungille perustuslakiesityksen, joka tunnetaan nimellä *Charte Rossi*, mutta se hylättiin. Sen jälkeen Rossi muutti Ranskaan ja sai Ranskan kansalaisuuden. Hän toimi vuodesta 1834 kansantaloustieteen professorina Collège de Francessa sekä valtio-opin professorina Pariisin École de droit’ssa. Rossi jätti professuurinsa saadessaan 1838 Ranskan päärin arvon ja kaksi vuotta myöhemmin hänestä tuli Ranskan valtioneuvoston jäsen. Hänet lähetettiin 1845 Ranskan lähettilääksi Roomaan ja korotettiin hieman myöhemmin ranskalaiseksi kreiviksi.

Rossi menetti asemansa ranskalaisena diplomaattina vuonna 1848 puhjenneen helmikuun vallankumouksen seurauksena, mutta paavi Pius IX kutsui hänet ministeriksi Kirkkovaltion hallitukseen. Syyskuussa 1848 hänestä tuli pääministeri. Hän yritti toteuttaa perustuslaillisia uudistuksia ja kannatti paavin johtamaa Italian valtioliittoa, mutta kohtasi kansalaisten tiukan vastarinnan. Hänet murhattiin 15. marraskuuta parlamentin istuntosalin portailla. Rossin murha käynnisti tapahtumasarjan, jonka seurauksena Roomassa puhkesi kansannousu, paavi Pius IX pakeni kaupungista ja kansalliskokous julisti Rooman helmikuussa 1849 Rooman tasavallaksi, joka jäi lyhytikäiseksi.

Lähteet
-------

1. 1 2 3  *Nordisk familjebok* (1916), s. 956 (ruotsiksi) Runeberg.org. Viitattu 26.3.2014.
2. ↑  Italy: History (englanniksi) *Encyclopædia Britannica Online Academic Edition*. Viitattu 26.3.2014.

Aiheesta muualla
----------------

* Kuvia tai muita tiedostoja aiheesta **Pellegrino Rossi** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Katalonia
* Saksa
* Italia
* Israel
* Belgia
* Yhdysvallat
* Ruotsi
* Tšekki
* Australia
* Kreikka
* Alankomaat
* Puola
* Portugali
* Vatikaani

 |
|  |
| Tieteilijät | 
* CiNii

 |
|  |
| Henkilöt | 
* Dizionario Biografico degli Italiani
* Deutsche Biographie
* Trove

 |
|  |
| Muut | 
* Historical Dictionary of Switzerland
* SNAC
* IdRef

 |

 |
**Red Hat Enterprise Linux** (*RHEL*) on yhdysvaltalaisen Red Hat -yrityksen kehittämä Linux-pohjainen käyttöjärjestelmä, eli jakelupaketti. RHEL on pitkään ollut käytetyin kaupallinen Linux-jakelu, ja siitä on saatavilla erilaisilla tuki- ja päivityspalveluilla varustettuja, hinnoittelultaan vaihtelevia versioita.

RHEL-julkaisut kehitetään Red Hatin sponsoroiman yhteisöpohjaisen Fedora Linux -jakelun pohjalta niin, että keskimäärin joka kolmannesta Fedora Linux -julkaisuista luodaan ensin CentOS Stream jakeluun julkaisu, jonka jälkeen siitä tehdään uusi RHEL-julkaisu. Syksyyn 2003 asti Red Hat kehitti RHEL:iä lähes puhtaasti omana työnään julkaisemansa Red Hat Linux -jakelun pohjalta (jota sai myös ostaa tuettuna versiona), mutta päätti sittemmin 2003 lopettaa sen ja jatkaa vain RHEL:in kehitystä.

Red Hat Enterprise Linuxista on Rocky Linuxin ja SUSE Linux Enterprisen ohella muodostunut Linux-yrityskäytössä De facto -standardiksi. Suuryritys Oracle julkaisee myös Oracle Linux -jakelua, joka on uudelleenbrändätty versio Red Hat Enterprise Linuxista. Se on Oraclen suosittelema alusta Oracle-sovelluksille. Myös yrityskäyttöön tarkoitettu AlmaLinux tehdään näin.

Johdannaiset
------------

Red Hat Enterprise Linuxin pohjalta on tehty useita muita Linux-jakeluja, joita ovat muun muassa Oracle Linux, Rocky Linux ja Scientific Linux.

Open Enterprise Linux Association (OpenELA) kauppayhdistys muodostettiin elokuussa 2023 vastauksena Red Hatin muutoksiin lähdekoodien saatavuuteen. OpenELA:n jäseniä ovat CIQ, SUSE ja Oracle. OpenELA tarjoaa Red Hat Enterprise Linuxista johdetun käyttöjärjestelmän lähdekoodeja vapaasti.

Julkaisut
---------

| Versio | Julkaistu | Tuen päättyminen |
| --- | --- | --- |
| Vanhempi versio, yhä tuettu: 8 | 7. toukokuuta 2019 | 31. toukokuuta 2029 |
| Nykyinen versio: **9** | 18. toukokuuta 2022 |  |
| **Seloste:**Vanha versioVanhempi versio, yhä tuettu**Viimeisin versio**Viimeisin testiversio tulevasta julkaisustaTuleva versio |

Katso myös
----------

* CentOS

Lähteet
-------

1. ↑  (en) Red Hat Launches Next Versions of the World’s Leading Enterprise Linux Platform, 8. marraskuuta 2023. Tieto on haettu Wikidatasta.
2. ↑  Red Hat Enterprise Linux operating system Red Hat, Inc.. Viitattu 15.1.2022. (englanniksi)
3. 1 2  Fortune 500 *Fortune*. Viitattu 15.1.2022. (englanniksi)
4. ↑  Liam Tung: CentOS replacement Rocky Linux 8.4 arrives, and proves instantly popular *ZDNet*. Viitattu 15.1.2022. (englanniksi)
5. ↑
6. ↑
7. ↑  Richard Speed: OpenELA flips Red Hat the bird with public release of Enterprise Linux source *theregister.com*.  3.11.2023. Viitattu 7.11.2023. (englanniksi)
8. ↑  Gil Cattelain: Hot Off the Presses: Red Hat Enterprise Linux 9 *redhat.com*.  18.5.2022. Viitattu 29.3.2023. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Red Hat Enterprise Linux**.
* Red Hat Enterprise Linuxin verkkosivusto

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Kansalliset Muokkaa Wikidatassa | 
* Saksa

 |

 |
*Tämä artikkeli kertoo näyttelijästä. Soudun olympiamitalistista kertoo artikkeli Anthony Edwards (soutaja).*

**Anthony Charles Edwards** (s. 19. heinäkuuta 1962) on yhdysvaltalainen näyttelijä.

Edwards syntyi Kalifornian Santa Barbarassa viisilapsisen perheen kuopukseksi. Hänen perheensä tuki hänen näyttelijähaaveitaan pienestä pitäen. Alettuaan saada televisiorooleja hän jättäytyi pois yliopistosta ja keskittyi näyttelemiseen. Edwardsin ensimmäinen iso rooli oli Goosen hahmo Tom Cruisen tähdittämässä elokuvassa *Top Gun – lentäjistä parhaat* vuonna 1986. Hän näytteli myös "kuplamies" Mike Monroeta *Villi Pohjola* -sarjassa. Parhaiten hänet tunnetaan kuitenkin suositusta televisiosarjasta *Teho-osasto*, jossa hän esitti tohtori Mark Greenea. Mark Greene oli yksi sarjan pitkäaikaisimmista päähenkilöistä, ja Edwards näytteli häntä sarjassa vuosina 1994–2002 aina siihen asti, kunnes hänen hahmonsa kuoli aivosyöpään.

Edwards sai Parhaan miespääosann draamasarjassa Golden Globe -palkinnon *Teho-osastosta* vuonna 1998.

Edwards on ollut naimisissa vaimonsa Jeanine Lobellin kanssa vuodesta 1994 lähtien, ja parilla on neljä lasta.

Osittainen filmografia
----------------------

* *Kuumat kinkut* (*Fast Times at Ridgemont High*, 1982)
* *Nörttien kosto* (*Revenge of the Nerds*, 1984)
* *Top Gun – lentäjistä parhaat* (*Top Gun*, 1986)
* *Kuin kaksi haukkaa* (*Hawks*, 1988)
* *Uinu, uinu lemmikkini 2* (*Pet Sematary 2*, 1992)
* *Villi Pohjola* (*Northern Exposure*, 1993)
* *Teho-osasto* (*ER*, 1994–2002)
* *Myrskylinnut* (*Thunderbirds*, 2004)
* *Unohdetut* (*The Forgotten*, 2004)
* *Zodiac* (2007)

Lähteet
-------

1. ↑  Anthony Edwards *rottentomatoes.com*. Viitattu 31.3.2024.
2. ↑  Anthony Edwards *goldenglobes.com*. Viitattu 31.3.2024.


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Yhdysvallat
* Tšekki
* Alankomaat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Elonet

 |
|  |
| Muut | 
* IdRef

 |

 |
**Ab Kino-Recla Oy** tai **Kino-Recla** oli vuoden 1925 lopulla perustettu elokuva-alan yritys. Sen perustivat lääninkanslisti Ragnar Hartwall, Filmiaitan päätoimittaja, insinööri Knut von Hertzen ja insinööri Sven Uggla. Yrityksen tarkoitus ei alun perin ollut valmistaa elokuvia, sillä kaupparekisteri-ilmoituksen mukaan se halusi "esittää, ostaa ja myydä elokuvia". Tämän voi ymmärtää myös haluksi tuottaa elokuvia. Ehkä juuri siksi omistajakunta laajeni jo seuraavana keväänä, kun I. Taube ja O. Kollanus tulivat yhtiön osakkeiden omistajaksi ja antoivat samalla yhtiölle korotonta lainaa. Kaikilla viidellä oli tuolloin tasamäärä yhtiön osakkeita.

Tilanne muuttui kun Kurt Jäger astui peliin. Insinööri Ugla väistyi ja Jäger astui tilalle pääosakkaaksi, jolla oli hallussaan 3/5 osakkeista. Ragnar Hartwall jatkoi puheenjohtajana, kunnes konkurssiasia käsiteltiin Helsingin raastuvanoikeudessa 16. maaliskuuta 1929. Yhtiö ilmoitettiin lakanneeksi 2. toukokuuta 1931. Yhtiön ainoaksi pitkäksi näytelmäelokuvaksi jäi Oscar Tengströmin ohjaama *Kyllä kaikki selviää* vuodelta 1926. Muuta tuotantoa olivat mainokset eli reklaamit lampusta, kenkävoiteesta, pöytämargariinista, uutista ja mainosta yhdistävä *Tekstiilimessujen reklaami* sekä uutisfilmi *Kuvia Helsingin asemalla tapahtuneesta rautatieonnettomuudesta 28.8.1926*.

Sittemmin kadonnut *Kyllä kaikki selviää* sai *Helsingin Sanomien* arvostelijalta syyskuussa 1926 luonnedinnan "lemmentarina, joka ei suuresti huvita".

Lähteet
-------

1. ↑  Seppälä, Jaakko: *Hollywood tulee Suomeen: Yhdysvaltalaisten elokuvien maahantuonti ja vastaanotto kaksikymmentäluvun Suomessa*, s. 258. Diss. Helsinki: Helsingin yliopisto, 2012. ISBN 978-952-10-8042-5. Teoksen verkkoversio (PDF).  (Arkistoitu – Internet Archive)

Aiheesta muualla
----------------

* Kino-Recla Elonetissä
**Pauli Kalevi Kaitila** (12. toukokuuta 1925 Orimattila – 4. heinäkuuta 1998 Orimattila) oli suomalainen yrittäjä ja yritysjohtaja, joka sai teollisuusneuvoksen arvonimen.

Kaitilan vanhemmat olivat maanviljelijä Yrjö Aleksanteri Kaitila ja toimitusjohtaja Bertta Sofia Jaakkola ja puolisot 1955–1976 Eeva Marjatta Aro ja vuodesta 1980 Seija Helena Palm. Kaitila kävi kansakoulun ja keskikoulun ja työskenteli sotien jälkeen äitinsä omistamassa tekstiilialan yrityksessä, josta oli 1944 tullut Kaitilan Kutomo -niminen osakeyhtiö. Tekstiiliteollisuuteen Kaitila kouluttautui 1947–1948 Leicesterissä Englannissa ja perusti sieltä palattuaan oman Kudoste-yrityksen valmistamaan alusasuja ja paitoja sekä yö- ja uimapukuja, joskin hän toimi samaan aikaan myös äitinsä johtamassa yrityksessä. Kun Kaitilan äiti kuoli 1954, hänestä tuli Kaitilan Kutomon toimitusjohtaja.

Kaitila uudisti yrityksen valmistamien tuotteiden valikoimaa, kasvatti tuotantoa merkittävästi ja alkoi myydä tuotteita suoraan sekä muiden omistamissa että omissa vähittäiskaupoissa. Yritys kasvoi koko 1960- ja 1970-luvun ja kuului Suomen suurimpiin trikooteollisuusyrityksiin. Vuonna 1970 sen nimeksi tuli Kaitila. Pauli Kaitila jäi pois yrityksen johdosta 1980-luvun alussa, teollisuusneuvoksen arvonimen hän sai vuonna 1975. Kaitila osallistui alansa järjestötoimintaan ja oli Orimattilan kunnanvaltuutettu 1961–1988.

Lähteet
-------

1. 1 2 3  Biografia-sampo: Pauli Kaitila Viitattu 4.11.2021.
Fürstenfeldbruckin sijainti Fürstenfeldbruckiin piirikunnassa. Pienemmässä kuvassa piirikunnan sijainti Baijerin osavaltiossa.
**Fürstenfeldbruck** on kaupunki Baijerin osavaltiossa Saksassa. Se kuuluu Münchenin esikaupunkialueeseen ja on Fürstenfeldbruckin piirikunnan hallintokeskus.

Maantiede
---------

Fürstenfeldbruck sijaitsee ylänkömaalla eteläisessä Baijerissa noin 22 kilometriä Münchenistä länteen. Kaupungin halki virtaa Amper-joki.

Historia
--------

Fürstenfeldbruck alkoi kehittyä Amperin ylityspaikalle 1100-luvulla. Fürstenfeldin luostari (Kloster Fürstenfeld) perustettiin 1263. Bruck-nimisestä kylästä on ensimmäinen asiakirjamaininta vuodelta 1306. Kehitys maalaiskylästä kaupungiksi alkoi pikkuhiljaa vuonna 1803, kun luostari lakkautettiin ja porvarillinen hallinto nosti päätään. Fürstenfeldbruck sai kaupunkioikeudet 30. syyskuuta 1935.

1800-luvulla Bruck kasvoi paikalliseksi talous- ja hallintokeskukseksi. Paikkakunta sai rautatieaseman rataosuudelle München–Lindau 1873. Baijerin ensimmäinen kunnallinen sähkövoimala otettiin käyttöön Bruckissa 1892. Sen oli suunnitellut Oskar von Miller. Bruckin nimeksi virallistettiin Fürstenfeldbruck vuonna 1908. Amper-joen puhtautta alettiin käyttää matkailijoiden houkuttelemiseen 1800-luvun puolivälissä. Etenkin Münchenistä saapui turisteja hoitamaan vaivojaan Amperin vedellä. Fürstenfeldbruckin väkiluku kasvoi voimakkaasti toisen maailmansodan jälkeen. Kaupunki sai oikeuden kutsua itseään termillä "Große Kreisstadt" ("suuri piirikaupunki") vuonna 2006.

Fürstenfeldbruckin historiallista arkkitehtuuria edustaa muun muassa entinen luostari, Kloster Fürstenfeld ja sen yhteydessä oleva barokkikirkko Mariä Himmelfahrt (Marian taivaanseenastumisen kirkko). Luostarin rakennutti Wittelsbachin sukuun kuulunut herttua Ludwig der Strenge.

Talous ja liikenne
------------------

Fürstenfeldbruck sijaitsee paitsi Münchenin myös Augsburgin vaikutuspiirissä. Sen talous nojaa pieniin ja keskisuuriin yrityksiin. Kaupungissa on kaksi rautatieasemaa. Lähimmät moottoritiet ovat kaupungin pohjoispuolitse kulkeva BAB 8, eteläpuolitse kulkeva BAB 96 ja Münchenin kehämoottoritie BAB 99.

Lähteet
-------

1. ↑  Entfernung von Germering, Deutschland nach München, Deutschland *Entfernungsrechenenkm.com*. Viitattu 26.3.2024. (saksaksi)
2. 1 2  Fürstenfeldbruck - eine Stadt mit Tradition *Fuerstenfeldbruck.de*. Große Kreisstadt Fürstenfeldbruck. Viitattu 26.3.2024. (saksaksi)
3. ↑  Kloster Fürstenfeld *Regio.outdooractive.com*. Outdooractive AG. Viitattu 26.3.2024. (saksaksi)
4. ↑  Stadt Fürstenfeldbruck *Standortportal.bayern.de*. Bayerischer Industrie- und Handelskammertag e. V. (BIHK e. V.). Viitattu 26.3.2024. (saksaksi)

Aiheesta muualla
----------------

* Fürstenfeldbruck, Baijeri, Saksa — Sunrise, Sunset and Daylength

CommonsCommons
Wikimedia Commonsissa on kuvia tai muita tiedostoja aiheesta **Fürstenfeldbruck**.
Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: de:Fürstenfeldbruck)
**Melissa Chessington Leo** (s. 14. syyskuuta 1960 New York) on yhdysvaltalainen Oscar-palkittu näyttelijä. 

Leo aloitti näyttelijänuransa 1980-luvun puolivälissä yhdysvaltalaisessa saippuasarjassa *All My Children*. 

Hän sai parhaan naispääosan Oscar-ehdokkuuden elokuvasta *Frozen River* (2008). Vuonna 2010 hän näytteli Alice Wardia elokuvassa *Taistelija*, josta hänet palkittiin parhaan naissivuosan Oscarilla, Golden Globella ja SAG-palkinnolla. Hän on näytellyt myös muun muassa elokuvissa *21 grammaa*, *Oblivion* ja *Vangitut*. Leo palkittiin Primetime Emmyllä roolistaan televisiosarjassa *Louie* vuonna 2013.

Leo on muuntautumiskykyinen näyttelijä, joka paneutuu kulloinkin esittämäänsä hahmoonn niin voimakkaasti, että häntä voiolla vaikea tunnistaa eri elokuvissa.

Lähteet
-------

1. ↑  Melissa Leo *rottentomatoes.com*. Viitattu 31.3.2024.

Aiheesta muualla
----------------

* Kuvia tai muita tiedostoja aiheesta **Melissa Leo** Wikimedia Commonsissa

* Melissa Leo Internet Movie Databasessa. (englanniksi)
* Melissa Leo NNDB:ssä

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Yhdysvallat
* Tšekki
* Alankomaat
* Puola

 |
|  |
| Henkilöt | 
* Deutsche Biographie
* Elonet

 |
|  |
| Muut | 
* IdRef

 |

 |
**Bromipropaani** eli **propyylibromidi** (C3H7Br) on propaanin bromattuihin johdannaisiin kuuluva orgaaninen yhdiste. Yhdistettä käytetään muun muassa liuottimena ja muiden orgaanisen yhdisteiden valmistukseen.

Ominaisuudet
------------

Huoneenlämpötilassa bromipropaani on väritöntä nestettä. Yhdiste liukenee vähäisessä määrin veteen ja erittäin hyvin muun muassa etanoliin ja dietyylieetteriin. Yhdiste ärsyttää ihoa, silmiä ja hengitysteitä ja kykenee imeytymään ihon läpi elimistöön. Bromipropaanille altistumisesta voi aiheutua pääsärkyä, yskää, väsymystä ja tajunnantason alenemista. Bromipropaani voi olla karsinogeeninen tai teratogeeninen..

Valmistus ja käyttö
-------------------

Bromipropaania valmistetaan bromista ja propeenista vapaaradikaaliadditiolla. Toinen tapa on propanolin ja vetybromidin välinen reaktio. Vuonna 2006 bromipropaanin maailmanlaajuinen tuotanto oli yli 20 000 tonnia.

Bromipropaania käytetään suuria määriä valmistettaessa muita orgaanisia yhdisteitä kuten hyönteismyrkkyjä, tuoksu- ja aromikemikaaleja, kvaternäärisiä ammoniumyhdisteitä sekä lääkeaineita esimerkiksi proksimetakaiinia ja ropivakaiinia. Yhdistettä käytetään myös liuottimena kuivapesuaineissa, metallien puhdistuksessa rasvasta, elektroniikan komponenttien puhdistuksessa sekä liimoissa.

Lähteet
-------

1. ↑  1-Bromopropane – Compound Summary *PubChem*. NCBI. Viitattu 13.10.2016.
2. 1 2 3 4  Alén, Raimo: *Kokoelma orgaanisia yhdisteitä: Ominaisuudet ja käyttökohteet*, s. 62. Helsinki: Consalen Consulting, 2009. ISBN 978-952-92-5627-3.
3. 1 2  Bromipropaanin kansainvälinen kemikaalikortti Viitattu 13.10.2016
4. 1 2 3  A. Wallace Hayes, Claire L. Kruger: *Hayes' Principles and methods of toxicology*, s. 702. CRC Press, 2014. ISBN 9781842145371. Kirja Googlen teoshaussa (viitattu 13.10.2016). (englanniksi)
5. ↑  Narasimhan Calamur & Martin Carrera: *Propylene, Ullmann's Encyclopedia of Industrial Chemistry*, John Wiley & Sons, New York, 2005. Viitattu 13.10.2016
6. 1 2  Robert D. Ashford: *Ashford's Dictionary of Industrial Chemicals*, s. 956. 2nd Edition. Wavelength Publications, 2001. ISBN 0-9522674-2-X. (englanniksi)
**Oiva Ensio Elo**, vuoteen 1906 **Henriksson** (2. heinäkuuta 1896 Helsinki – 12. joulukuuta 1942 Helsinki) oli suomalainen lääkäri ja Helsingin yliopiston oikeuslääketieteen professori.

Oiva Elon vanhemmat olivat kauppias Benjamin Elo, aiemmin Henriksson, ja Karolina Johansson. Hänne puolisonsa 1920–1940 oli hammaslääkäri Hedvig Aleksandra Helo ja vuodesta 1940 sairaanhoitaja Hjördis Edelman. Elo tuli ylioppilaaksi Helsingin suomalaisesta normaalilyseosta 1915 ja valmistui lääketieteen kandidaatiksi 1920 ja lisensiaatiksi 1925. Lääketieteen ja kirurgian tohtoriksi hän väitteli 1939.

Elo oli Lapinlahden keskuslaitoksen apulaislääkäri 1925–1927 ja Helsingin yliopistossa oikeuslääketieteellisen laitoksen assistentti 1927–1930 ja psykiatrisen klinikan apulaisopettaja 1930–1933. Helsingin kaupunginlääkäri hän oli 1934–1942 ja Helsingin yliopiston dosentti 1940 ja oikeuslääketieteen professori 1942. Pakonomaista naurua ja itkua sekä lapsenmurhia ja itsemurhia koskeneilla tutkimuksillaan tunnetuksi tullut Elo ehti hoitaa professuuriaan vain lyhyen ajan, koska hän kuoli jo vuoden 1942 lopussa.

Julkaisuja
----------

* *Über die sog. Zwangsaffekte (Zwangweinen und -Lachen)*, 1940 (väitöskirja)

Lähteet
-------

1. 1 2 3  Korpi-Tommola, Aura: / Oiva Elo *Kansallisbiografia-verkkojulkaisu (maksullinen)*.  27.8.2010. Helsinki:  Suomalaisen Kirjallisuuden Seura. Viitattu 27.3.2024.
2. ↑  Kuka kukin on 1934, s. 112. Viitattu 27.3.2024
3. ↑  Professori Oiva Elo kuollut.  *Helsingin Sanomat*, 14.12.1942, nro 337, s. 3. Kansalliskirjasto. Viitattu 27.3.2024.  (ei-vapaa)

Aiheesta muualla
----------------

* Oiva Elo *Biografiasampo*.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Suomi (KANTO)

 |
|  |
| Henkilöt | 
* Kansallisbiografia
* Biografiasampo

 |

 |
**Peruano** (**San José**) oli Espanjan laivaston vuonna 1756 vesille laskettu kaksikantinen 58-tykkinen linjalaiva.

Valmistus
---------

Alus tilattiin Guayaquilista ja oli ainoa Etelä-Amerikan Tyynenmeren puoleisella rannikolla valmistettu linjalaiva. Aluksen valmistuksesta vastasi Juan Bonet. Alus laskettiin vesille 1756 ja otettiin palvelukseen seuraavana vuonna.

Palvelus
--------

Alus lähti 30. lokakuuta 1756 Guayaquilista ja saapui 21. tammikuuta 1757 Callaoon päällikkönään Juan Bautista Bonet. Alus määrättiin tammikuussa 1758 huollettavaksi Callaossa, mikä saatiin päätökseen maaliskuussa. Alus kuljetti 1763 Callaosta fregattien *Hermionan* ja *Liebren* kanssa tykkejä ja tarvikkeita Valparaisoon, Guayaquiliin, Santiagoon ja Panamaan. Alus siirrettiin marraskuussa 1763 Callaossa reserviin, missä se oli sotatoimien loppuun.

Alus lähti 28. lokakuuta 1767 Callaosta viiden 200 jesuiittaa ja seitsemän miljoonaa pesoa kuljettavan kaapparin Cádiziin.

Lähteet
-------

* Winfield, Rif; Tredrea, John; Garcia-Torralba Pérez, Enrique & Blasco Felip, Manuel: *Spanish Warships in the Age of Sail 1700-1860: Design, Construction, Career and Fates*. Seaforth Publishing, 2023. ISBN 978-1-5267-9078-1. (englanniksi)

### Viitteet

1. 1 2 3  Winfield et al 2023 s. 188-189


|  |  |  |  |
| --- | --- | --- | --- |
|  | Edeltäjä:***España*** | **Espanjan laivaston linjalaivat** | Seuraaja:***Campeón*** |
**Ahmad Masud** (pers. ‏احمد مسعود‎) on afganistanilainen poliitikko ja sotilas. Masud tunnetaan kuuluisan isänsä Ahmad Šah Masudin poikana ja hän on vaikuttanut etenkin Pandžširin alueella alueella. Maan keskushallinnon romahdettua Talibanin offensiivissa Kabulin valtaamisen jälkeen elokuussa 2021 hänen johtamansa joukot ovat tehneet vastarintaa.

Elämäkerta
----------

Ahmad Masud syntyi Pandžširin alueella ja hän oli perheen ainoa poika. Hänen isänsä Ahmad Šah Masud oli tadžikki ja tuli hyvin kuuluisaksi Neuvostoliiton vastaisten *mudžahid*-joukkojen komentajana Afganistanin sodan aikana. Hän sai surmansa al-Qaidan tekemässä iskussa vuonna 2001. Hänen alaisuudessaan taistelleet nousivat kuitenkin huomattaviin asemiin Afganistanin myöhemmässä hallinnossa. Kaikki afgaanit eivät myöskään jaa käsitystä sankarimaineesta etenkin hänen osallistuttuaan maan veriseen sisällissotaan.

Ahmad Masud oli isänsä kuollessa 12. Kuoleman jälkeen hän valmistui opinnoistaan Iranissa. Myöhemmin yritettyään epäonnistuen päästä West Pointin sotilasakatemiaan Yhdysvalloissa hän matkusti edelleen opiskelemaan upseeriksi Sandhurstin kuninkaallisessa sotakorkeakoulussa ja King’s Collegessa Britanniassa palaten Afganistaniin vuonna 2016. Myöhemmin hän alkoi ottaa osaa politiikkaan Afganistanissa. Masud kokosi oman poliittisen liikkeensä kotialueellaan. Masud vastusti Talibanin kanssa käytäviä neuvotteluja. Vuonna 2021 hän varoitti Yhdysvaltojen suunnitteilla olleen vetäytymisen johtavan "kaookseen, väkivaltaan ja sisällissotaan" syyttäen myös tuolloista presidentti Ashraf Ghania. Afganistanissa Masud tunnetaan kuitenkin etenkin kuuluisan isänsä poikana.

Vuoden 2021 puolella Taliban alkoi vallata laajoja alueita Afganistanissa edeten hyvin nopeasti. Elokuussa 2021 hallinnon käsissä oli enää pääkaupunki Kabul. Presidentti Ghanin uutisoitiin paenneen Afganistanista samalla, kun hallitus romahti ja Talibanin taistelijat valtasivat sen. Ahmad Masudin joukot Pandžširissa liittoutuivat varapresidentti Amrullah Salehin kanssa vannoen jatkavansa vastarintaa Talibania vastaan. Talibanin edettyä Pandžširin laaksoon 6. syyskuuta 2021 Masudin uutisoitiin kuitenkin paenneen Tadžikistaniin.

Lähteet
-------

1. 1 2 3 4  Son of famed Afghan commander Massoud steps into spotlight *France 24*. Viitattu 18.8.2021. (englanniksi)
2. ↑  Andrei Sergejeff: *Afganistanin historia - Silkkitietä kulttuurien risteykseen*, s. 274-275, 308, 323. Gaudeamus Helsinki University Press, 2011. ISBN 978-952-495-219-4.
3. 1 2  Anne Chaon: Lion of Panjshir's son ready to take up his Afghan destiny *yahoo!news*.  Arkistoitu 2.9.2016. Viitattu 18.8.2021. (englanniksi)
4. ↑  Son of slain Afghan commander Massoud warns of 'civil war' if US troops leave hastily *France 24*. Viitattu 18.8.2021.
5. ↑  Afghanistan conflict: Kabul falls to Taliban as president flees *BBC News*. BBC. Viitattu 18.8.2021. (englanniksi)
6. ↑  Defiant Afghan ex-VP vows new fight with Taliban *France 24*. Viitattu 18.8.2021. (englanniksi)
7. ↑  Matthew Cole ja Ken Klippenstein: Afghan resistance leaders, long backed by CIA, have fled following Taliban takeover *The Intercept*. Viitattu 3.11.2021. (englanniksi)
**Khrysos** (m.kreik. Χρυσός, lat. *Chrysus*; k. n. 591 eaa.) oli antiikin kreikkalainen lääkäri, joka oli kotoisin Kosilta ja kuului asklepiadien sukuun. Antiikin aikaisen näkemyksen mukaan hän oli 14:ttä sukupolvea Asklepioksesta laskettuna.

Khrysos oli Nebroksen nuorin poika, Gnosidikoksen veli ja Elafoksen isä. Hänestä ja hänen isästään kerrotaan legenda, joka sijoittuu niin kutsuttuun ensimmäiseen pyhään sotaan. Kun amfiktyonit piirittivät Kirrhan kaupunkia, heidän joukoissaan puhkesi kulkutauti. He kysyivät neuvoa Delfoin oraakkelilta, ja tämä neuvoi hakemaan Kosilta "hirvenvasan ja kultaa", minkä tulkittiin tarkoittavan Nebrosta (suom. "Hirvenvasa") ja Khrososta ("Kulta"). He saivat kummankin liittymään joukkoihinsa, ja Khrysos oli ensimmäinen, joka alkoi nousta Kirrhan muureille hyökkäyksen aikana. Hän kuitenkin haavoittui kuolettavasti, mikä ajoittuu perinteisessä ajoituksessa noin vuoteen 591 eaa. Khrysos haudattiin Delfoin hippodromille, ja paikalliset palvoivat häntä heeroksena. Nykyisin sodan historiallisuus on kyseenalaistettu.

Lähteet
-------

1. 1 2  Smith, William: "Chrysus", *Dictionary of Greek and Roman Biography and Mythology*. Boston: Little, Brown and Company, 1849–1867. Teoksen verkkoversio. (englanniksi)
2. 1 2  *Thessaloksen puhe* (epäperäinen), teoksessa *Hippocr. Opera*, vol. iii, s. 835–.
3. ↑  Robertson, Noel: The Myth of the First Sacred War.  *The Classical Quarterly*, 1978, 28. vsk, nro 1, s. 38–73. Artikkelin verkkoversio.  (englanniksi)
*Tämä artikkeli käsittelee jokea. Nimen muita merkityksiä on lueteltu täsmennyssivulla.*

**Tyne** on joki, joka laskee Pohjanmereen Englannin itärannikolla lähellä Newcastle upon Tynen kaupunkia. Sen pituus on noin 100 kilometriä. Joki muodostuu kahdesta haarasta, North Tynestä ja South Tynestä, jotka kohtaavat lähellä Hexhamin kaupunkia. Tynen valuma-alue on 2 936 neliökilometriä.

North Tyne saa alkunsa läheltä Skotlannin rajaa, Kielder Waterin tekojärven pohjoispuolelta. Se virtaa Kielderin metsien läpi Hexhamiin. South Tyne alkaa Alston Moorista Cumbriasta ja virtaa Haltwhistlen ja Haydon Bridgen läpi Hexhamiin. Hadrianuksen valli kulkee täällä pitkin Tynen laakson pohjoisreunaa. South Tynen lähteet ovat lähellä kahden muun suuren joen, Teesin ja Wearin, lähteitä. Hexhamista Tyne virtaa Tyne and Wearin metropolikreivikunnan läpi rannikolle. Se erottaa toisistaan joen pohjoisrannan Newcastlen ja North Tynesiden etelärannan Gatesheadista ja South Tynesidestä. Perinteisesti Tynejoki on ollut Durhamin ja Northumberlandin kreivikuntien rajajoki.

Tyne oli merkittävä hiilen kuljetusreitti 1200-luvulta aina 1900-luvun loppupuolelle. Lähellä jokisuuta on ollut useita merkittäviä telakoita. Telakoiden ja rahtiliikenteen takia joen alajuoksua muokattiin rajusti 1800-luvulla, jolloin kokonaisia pieniä saaria ruopattiin pois ja joen uomaa oikaistiin.

Tyneä pidetään Englannin ja Walesin parhaana lohijokena.

Lähteet
-------

1. 1 2 3  The River Tyne Rivers Trust. Viitattu 7.11.2018. (englanniksi)
2. ↑  North Tynedale England Northeast.  (englanniksi)
3. 1 2  Along the River Tyne Visit Newcastle upon Tyne.  Arkistoitu 7.11.2018. Viitattu 7.11.2018. (englanniksi)
4. ↑  Fishing on the Tyne Fish Pal. Viitattu 7.11.2018. (englanniksi)

Aiheesta muualla
----------------

* Kuvia tai muita tiedostoja aiheesta **Tyne** Wikimedia Commonsissa
**Talvisalon jäähalli** on Savonlinnaan vuonna 1978 valmistunut jäähalli, joka sijaitsee keskustasta länteen valtatie 14:n varrella. Halli on jääkiekon paikallisen Suomi-sarja-joukkueen SaPKon kotihalli. Halli on yksi Itä-Suomen vanhimmista, ja sen takana sijaitsee ulkojääkaukalo. Katsomoita on vain hallin itäisellä laidalla, ja vaihtoaitiot sijaitsevat läntisellä puolella. Ylätasanteella on edustusjoukkueen peleissä toimivat kioski sekä Pässi Pub anniskelualueineen. Hallin läntisimmässä nurkkauksessa on viime kausina toiminut grillikatoksessa oleva grilli. Pohjoispäädyssä on kahvio. Ennen hallin valmistumista jääkiekkoa pelattiin nykyisen hallin paikalla sijainneella tekojääradalla.*lähde?*

Vuonna 2008 Gigantti ryhtyi SaPKon pääsponsoriksi ja Talvisalon jäähallin nimi muutettiin Talvisalon Gigantti-areenaksi. Gigantin sponsorisopimus SaPKon kanssa päättyi vuonna 2011 ja Talvisalon Gigantti-areenan nimi muuttui takaisin Talvisalon jäähalliksi.*lähde?* Lokakuussa 2016 jäähallin nimeksi tuli Mediatili Areena, kun SaPKo teki monivuotisen yhteistyösopimuksen savonlinnalaisen Mediatili-tilitoimiston kanssa.

Lähteet
-------

* SaPKo kohentamaan Talvisalon jäähallia *Länsi-Savo*.  30.4.2011. Viitattu 5.11.2012.  (vanhentunut linkki)
* Erkki Kauppinen: Jäähallissa tai Gigantti areenalla *Savonmaa*.  11.05.2011.  Arkistoitu 4.3.2016. Viitattu 22.9.2012.  (vanhentunut linkki)

### Viitteet

1. ↑  Talvisalon jäähallista tuli perjantaina Gigantti areena *Itä-Savo*.  8.8.2008. Viitattu 5.11.2012. [vanhentunut linkki]
2. ↑  Talvisalon jäähallista tulee Mediatili-areena *Itä-Savo*.  12.10.2016.  Arkistoitu 6.1.2017. Viitattu 24.4.2017.

Aiheesta muualla
----------------

* Talvisalon jäähalli Savonlinnan kaupungin sivuilla

Mestiksen jäähallit

|  |
| --- |
| FPS • Hermes • Hokki • IPK • Jokerit • JoKP • K-Espoo • K-Vantaa • Ketterä • KeuPa HT • Koovee • RoKi • TUTO Hockey |
**Kybelen pyhäkkö** oli antiikin aikainen pyhäkkö Ilionin kaupungissa Vähässä-Aasiassa. Sen rauniot ovat osa muinaisen Troijan arkeologista aluetta, joka on Unescon maailmanperintökohde.

Historia
--------

Kybelen pyhäköksi kutsuttu rakennuskokonaisuus ajoitetaan Troija VIII -kauden eli kaupungin kreikkalaisajan alkuun arkaaiselle kaudelle 700–500-luvuille eaa. mahdollisesti noin vuosiin 700–675 eaa.

Pyhäkön suuren alttarin jäänteet.
Pitkän historian aikana pyhäkköön tehtiin useita muutoksia. Eräät muutosvaiheet ajoittuvat 200- ja 100-luvuille eaa. Pyhäkkö kärsi tuhoja vuonna 85 eaa. Fimbrian vallattua kaupungin. Myöhemmin roomalaisella kaudella eli kaupungin Troija IX -vaiheessa keisari Augustuksen aikana pyhäkkö rakennettiin uudelleen ja sitä laajennetiin.

Pyhäkön raunioita.
Pyhäkköalueen katsotaan olleen omistettu Samothraken jumalille, mukaan lukien Kybele ja Dardanos. Roomalaisella kaudella Samothraken jumalat yhdistettiin Aineiaan penaatteihin eli suojeluhenkiin, mikä liitti Ilionin eli Troijan, Samothraken ja Rooman toisiinsa mytologiassa.

Rakennus
--------

Pyhäkkö sijaitsi Ilionin ja Troijan kaupunkikukkulan lounaisosassa. Se oli rakennettu Troija VI:n muuria vasten. Alueelta on kaivettu myös Troija VI:n ja Troija VII:n alakaupunkien jäänteitä 1300–1100-luvuilta eaa.

Pyhäkkö koostui alemmasta ja ylemmästä pyhäkköalueesta, ja siellä oli useita alttareita ja uhrikuoppia ja myöhemmin myös temppeleitä. Laajimassa vaiheessa pyhäkköalueen eteläosassa oli kaksi vierekkäin sijoitettua temppeliä. Ne on rekonstruoitu prostyylitemppeleiksi niin, että toisen portiikissa oli kuusi ja toisen kahdeksan pylvästä. Ylempää ja alempaa pyhäkköaluetta ympäröineet muurit olivat korkeudeltaan noin nelimetriset, mikä kertoo paikalla suoritettujen seremonioiden salaisesta luonteesta. Augustuksen aikana alueelle rakennettiin suuri alttari. Sen ja temppeleiden välillä oli porrastettu katsomoalue uskonnollisten seremonioiden seuraamista varten.

Pyhäkön alueelta on löydetty lukuisia Kybelen ja Demeterin pienoispatsaita, ja siksi arvellaan, että pyhäkköalue on ollut omistettu Kybelen ohella myös tähän yhdistetylle kreikkalaiselle Demeterille.

Lähteet
-------

1. 1 2 3 4 5 6  Sanctuary (Arkeologisen kohteen opastaulu) *Wikimedia Commons*. Viitattu 3.10.2022.
2. ↑  Hansen, Mogens Herman & Nielsen, Thomas Heine: "779. Ilion", *An Inventory of Archaic and Classical Poleis*. An Investigation Conducted by The Copenhagen Polis Centre for the Danish National Research Foundation. Oxford: Oxford University Press, 2004. ISBN 0-19-814099-1.
3. 1 2 3  Freely, John: *A Travel Guide to Homer: On the Trail of Odysseus Through Turkey and the Mediterranean*, s. 125. Bloomsbury Publishing, 2014. ISBN 9780857734945. Teoksen verkkoversio.
4. ↑  Plan of Troy (30. Holy Place) *The Museum of the Goddess Athena*. Viitattu 3.10.2022.
5. ↑  The Sanctuary *Troy – World Heritage Site*.  Arkistoitu 3.12.2022. Viitattu 3.10.2022.

Aiheesta muualla
----------------

* Kuvia tai muita tiedostoja aiheesta **Kybelen pyhäkkö** Wikimedia Commonsissa
**Lauri Katara** (s. 25. maaliskuuta 1884 Tyrvää) oli suomalainen kauppaoppilaitoksen opettaja ja johtaja.

Lauri Kataran vanhemmat olivat maanviljelijä Oskari Taavetti Katara ja Olga Augusta Kassari. Hän pääsi ylioppilaaksi 1905 Tampereen reaalilyseosta ja valmistui Helsingin yliopistosta filosofian kandidaatiksi 1910 ja filosofian maisteriksi 1912. Katara suoritti 1912 Kauppakorkeakoulussa kauppakoulun opettajatutkinnon.

Katara toimi Sortavalan kauppakoulun ja liikeapulaiskoulun opettajana 1913–1917. Hän oli sitten kolmisen vuotta samanlaisissa tehtävissä Lahdessa ja vielä pari vuotta Lahden kauppakoulun ja liikeapulaiskoulun johtajana, sekä samalla Kansallis-Osake-Pankin Lahden konttorin prokuristina. Katara muutti vuonna 1920 Turkuun Turun Yliopistoseuran taloudenhoitajaksi ja hän toimi sittemmin myös Turun yliopiston taloudenhoitajana ja kamreerina 1921–1924. Katara oli Turussa lisäksi Länsi-Suomen Osake-Pankin Hämeenkadun konttorin johtajana 1924–1926. Turun kaupungin kauppakoulun johtajaksi Katara tuli vuonna 1926. Katara toimi Turussa lisäksi kirjanpidon opettajana, useiden liikkeiden ja Turun kaupungin tilien tarkastajana, palo- ja henkivakuutusasiamiehenä ja tutkijalautakunnan jäsenenä. Hän teki 1928 ulkomaanmatkan Englantiin. Kataran kirjoittama *"Myyjä ja ostaja myymälässä"* tuli oppikirjaksi useissa kauppakouluissa ja hän julkaisi kauppaa ja liike-elämää koskeneita kirjoituksia aanoma- ja aikakauslehdissä.

Lauri Katara oli naimisissa vuodesta 1913 konttoristi Vivi Elviira Saarisen kanssa.

Julkaisuja
----------

* *Myyjä ja ostaja myymälässä. 1*. Otava 1930
* *Selostavia tietoja Turun liikemiesyhdistyksen toiminnasta 1931-35*. Turun liikemiesyhdistys, Turku 1936
* *Tyrvään säästöpankki 1876-1936*. Tyrvään säästöpankki, Vammala 1937
* *Selostavia tietoja Turun liikemiesyhdistyksen toiminnasta 1936-1945*. Turun liikemiesyhdistys, Turku 1946
* *Turun liikemiesyhdistys 1906-1956*. Turun liikemiesyhdistys, Turku 1956
* *Turun kaupungin kauppakoulu 1919-1969*. Turku 1969

Lähteet
-------

1. 1 2 3 4  [ Ylioppilasmatrikkeli 1904, matrikkelinumero 29337
2. 1 2 3  Päivästä päivään. 50 v. täytti... Helsingin Sanomat, 26.03.1934, nro 82, s. 3, Kansalliskirjaston digitaaliset aineistot
The World Heavyweight Championship on uusittu WWE:n miesten raskaansarjan maailmanmestaruus, jota puolustetaan WWE Raw-brändissä. Se on yksi kolmesta maailmanmestaruuksista WWE:ssä, joista kaksi muuta ovat WWE Championship- ja WWE Universal Championship-mestaruudet. WWE halusi lanseerata uuden mestaruuden, koska Roman Reigns piti hallussaan molempia aikaisempia mestaruuksia. Ensimmäinen mestari oli Seth "Freakin" Rollins, joka voitti ensimmäisenä uuden mestaruuden Night of Champions-tapahtumassa turnauksen finaalin 27. toukokuuta 2023. Uusi mestaruus eroaa edellisestä World Heavyweight Championship (WWE, 2002–2013) mestaruudesta, josta kilpailtiin vuosina 2002-2013, koska sen mestaruustiedot yhdistettiin WWE Championship-mestaruuteen. Molemmilla on sama nimi, mutta eri "sukulinja". Nykyinen mestari on Damian Priest. Priest voitti mestaruuden lunastamalla Money in the Bank -sopimuksensa Drew McIntyrea vastaan, joka taas puolestaan oli voittanut Seth "Freakin" Rollinsin vain hetkeä aikaisemmin WrestleMania XL:ssä.

 Nykyinen mestari Damian Priest

Mestarit
--------

| # | Mestari | Kerta | Päivämäärä | Hallinnut(päivinä) | Tapahtuma | Huomautus |
| --- | --- | --- | --- | --- | --- | --- |
| 1 | Seth Rollins | 1 | 27. toukokuuta 2023 | 316 | Night of Champions |  |
| 2 | Drew McIntyre | 1 | 7. huhtikuuta 2024 | < 1 | Wrestlemania XL |  |
| 3 | Damian Priest | 1 | 7. huhtikuuta 2024 | 1 + | Wrestlemania XL |  |

Lähteet
-------

* World heavyweight mestaruuden historia

1. ↑  Triple H julkisti uuden mestaruuden
2. 1 2  Seth Rollins voittaa ensimmäisenä uuden mestaruuden
3. 1 2 3  WrestleMania XL results: Powell’s live review of night two with Roman Reigns vs. Cody Rhodes for the WWE Universal Championship with Bloodline Rules, Seth Rollins vs. Drew McIntyre for the World Heavyweight ChampionshipViitattu 8.4.2024 (englanniksi)
**Etilefriini** on matalan verenpaineen kohottamiseen tarkoitettu, sympatomimeetteihin kuuluva lääkeaine. Sitä käytetään *ortostaattisen hypotension* eli pystyasennossa ilmenevän verenpaineen haitallisen laskun hoidossa. Etilefriini on fenyyliefriinin (metaoksedriinin) N-etyylianalogi. Se on suoravaikutteinen sympatomimeettinen aine, jolla on suuri affiniteetti alfa1- ja beeta1- reseptoreihin. Myös beeta2-reseptorit saattavat aktivoitua suuremmilla annoksilla. Etilefriini nostaa sydämen iskutilavuutta ja pystyy siten lisäämään sydämen supistumiskykyä ja minuuttitilavuutta. Sillä on myös laskimotonusta ja keskuslaskimopainetta lisäävä vaikutus, minkä johdosta kiertävä verimäärä lisääntyy. Etilefriini lisää systolista verenpainetta enemmän kuin diastolista painetta ja lievää kronotrooppista vaikutusta (= sydämen syke nousee) on havaittu.  Sitä annostellaan injektiona tai tabletteina. Oraalisesti nautittuna se imeytyy ruoansulatuskanavasta ja vaikuttaa 20 minuutissa.. Sen kemiallinen kaava on C10H15NO2.

Lähteet
-------

1. ↑   (Arkistoitu – Internet Archive)
2. ↑  Termit:ortostaattinen hypotensio
3. ↑  VALMISTEYHTEENVETO Etilefriinihydrokloridi 5 mg[vanhentunut linkki]
4. ↑  Sympatomimeetit (Arkistoitu – Internet Archive)

Aiheesta muualla
----------------

* PubChem: Etilefrine (englanniksi)
* Kegg: Etilefrine (englanniksi)
**Artos** on ortodoksisessa kirkossa käytetty pääsiäisleipä. Muodoltaan se on pyöreä limppu, jonka yläpintaan on taikinasta muotoiltu ortodoksinen risti kohokuviona. Taikina on samaa kuin ehtoollisleipienkin eli hapatettua vehnätaikinaa. Joissakin vanhimmissa seurakunnissa artos paistetaan muotissa, jonka yläpinnassa on ylösnousemusikoni, joka kuvautuu valmiin leivän yläpintaan. Leivän läpimitta on noin 30 cm ja paksuus keskeltä noin 7 - 8 cm.

Ikonipussiinsa pakattu artos-pääsiäisleipä analogillaan Uspenskin katedraalissa
Artos tuodaan kirkkokansan eteen pääsiäisyöpalveluksessa pakattuna omaan ikonilla varustettuun kangaspussiinsa, jonka sisällä on nykyisin erillinen muovisuoja. 

Leipä siunataan toisen pääsiäispäivän liturgiassa. Sitä säilytetään omalla analogillaan ikonostaasin luona koko pääsiäisviikon ajan. Siunaamisesta alkaen sitä kannetaan myös mukana ristisaatoissa. 

Apostoli Tuomaan sunnuntain aattona liturgian jälkeen eli viikko pääsiäislauantaista artos pilkotaan ja jaetaan kirkkokansalle.

Lähteet
-------

* Arkkimandriitta Arseni: Ortodoksinen sanasto
* Euthologion, ortodoksisen papin käsikirja
Planican laaksossa olevia hyppyrimäkiä.
**Planica** on Julisten Alppien laakso Kranjska Gorassa Slovenian luoteisosassa.

Etelässä laakso ulottuu Triglavin kansallispuistoon saakka. Planicassa on myös Planica Nordic Center talviurheilukeskus.

Erityisesti Planica on tunnettu mäkihypyn kilpailujen tapahtumapaikkana. Ensimmäinen mäkihyppykilpailu järjestettiin Planicassa jo 1930-luvulla. Maailman ensimmäisen yli sata metriä kantaneen hypyn hyppäsi Josef Bradl Planicassa vuonna 1936. Ensimmäisen yli 200 metrin hypyn hyppäsi suomalainen Toni Nieminen vuonna 1994.

Planican suuren hyppyrimäen seudulle rakensi Stanko Bloudek vuonna 1934. Yksi maailman viidestä lentomäestä sijaitsee Planicassa ja siellä on järjestetty lentomäen maailmanmestaruuskilpailut vuosina 1972, 1979, 1985, 1994, 2004, 2010 ja 2020. Hyppyrimäkien uudelleenrakentamisen yhteydessä avattiin niiden yhteyteen myös olympiatason maastohiihtoalue ja FIS päättikin antaa sinne kolmen epäonnistuneen haun jälkeen (2017, 2019, 2021) hiihdon maailmanmestaruuskilpailut vuodelle 2023.

Lähteet
-------

* 

### Viitteet

1. ↑  Planica, the trail through the valley – Hiking route in Triglav National Park *Outdoor Active*. Viitattu 27.3.2024.
2. 1 2  Planica History *NC Planica*. Viitattu 27.3.2024.

Aiheesta muualla
----------------

* Kuvia tai muita tiedostoja aiheesta **Planica** Wikimedia Commonsissa
**Fanny Kukonlehto** (s. 2. elokuuta 2003) on suomalainen maastohiihtäjä ja suunnistaja. Hän edustaa maastohiihdossa Tampereen Pyrintöä ja suunnistuksessa Kangasala SK:ta.

Maastohiihdon maailmancupissa Kukonlehto kilpaili ensimmäisen kerran Rukalla marraskuussa 2022 ja pääsi heti maailmancupin pisteille sijoituttuaan perinteisen sprintin karsinnassa 48:nneksi. Hänet valittiin Suomen joukkueeseen alle 20-vuotiaiden maailmanmestaruuskilpailuihin 2021, 2022 ja 2023, joissa hänen paras yksilökilpailun sijoituksensa oli 14. sija 20 kilometrin perinteisen yhteislähtökilpailussa Whistlerissä tammikuussa 2023. Alle 20-vuotiaiden SM-kilpailuissa Kukonlehto on vuonna 2021 voittanut 10 kilometrin perinteisen väliaikalähdön ja 15 kilometrin vapaan yhteislähdön, sijoittunut toiseksi 10 kilometrin perinteisen kilpailussa maaliskuussa 2023 ja kolmanneksi vapaan sprintissä helmikuussa 2023. Aikuisten SM-tasolla hänen paras tuloksensa on 13. sija 30 kilometrin perinteisen kilpailusta huhtikuussa 2022.

Suunnistuksessa Kukonlehto kuuluu nuorten maajoukkueeseen ja on voittanut useita nuorten SM-mitaleja, muun muassa SM-kultaa 18-vuotiaiden sarjassa pitkän matkan kilpailussa vuonna 2021. Nuorempana hän on harrastanut myös ampumahiihtoa ja voittanut siinäkin nuorten SM-mitaleja.

Lähteet
-------

1. 1 2  Fanny Kukonlehto Kansainvälinen hiihtoliitto (FIS).  (englanniksi)
2. 1 2  Pihlajarinne, Päivi: Haka-kasvatti Fanny Kukonlehto valittiin maastohiihdon nuorten MM-kilpailuihin  20.1.2023. Valkeakosken Sanomat. Viitattu 31.3.2023.
3. ↑  Fanny Kukonlehto maajoukkueessa tulevana viikonloppuna Saksassa  27.9.2022. Kangasala SK. Viitattu 31.3.2023.
4. ↑  Rantala, Antti: Fanny Kukonlehto suunnisti SM-kultaa pitkältä matkalta: "Muutamia pieniä virheitä tuli, mutta muuten suoritus pysyi tasapainoisena"  6.9.2021. Kangasalan Sanomat. Viitattu 31.3.2023.
5. ↑  Fanny Kukonlehto Ahveniston Ampumahiihtäjät. Viitattu 31.3.2023.
6. ↑  Tuominen, Markku: Monilahjakkuus Fanny Kukonlehto panostaa maastohiihtoon, ampumahiihto jäänyt taka-alalle  14.5.2021. Hämeen Sanomat. Viitattu 31.3.2023.